turjo4nis/wikipedia-bn-dump-20250701 huggingface dataset:
জনপ্রিয় বিজ্ঞান

জনপ্রিয় বিজ্ঞান মাঝে মাঝে বিজ্ঞানের সাহিত্য নামেও পরিচিত হয়। ছাত্র বা বিশেষজ্ঞদের পরিবর্তে সাধারণ পাঠক বা দর্শকের উদ্দেশ্যে সহজবোধ্য ভাষায় বিজ্ঞানকে তুলে ধরার নাম জনপ্রিয় বিজ্ঞান। এর সাথে বিজ্ঞান সাংবাদিকতার পার্থক্য রয়েছে। বিজ্ঞান সাংবাদিকতায় সাধারণত বিজ্ঞানের সাম্প্রতিক খবরগুলো নিয়ে আলোচনা করা হয় এবং এগুলো রচনা করেন সাংবাদিকেরা। অন্যদিকে জনপ্রিয় বিজ্ঞানের ব্যাপ্তি আরও ব্যাপক আর সেগুলো রচনা করেন মূলত বিজ্ঞানীরা। বই, টেলিভিশন প্রামাণ্য চিত্র বা সাময়িকীর নিবন্ধ, যেকোন মাধ্যমেই জনপ্রিয় বিজ্ঞান প্রকাশিত হতে পারে।

বিজ্ঞান জনপ্রিয়করণের বিখ্যাত ব্যক্তিবর্গ 
 আইজাক আসিমভ, লেখক ও জৈব রসায়নবিদ
 ডেভিড অ্যাটেনব্রো, সম্প্রচারক ও প্রকৃতিবিদ
 জে ইংগ্রাম, সম্প্রচারক ও লেখক
 আর্থার এডিংটন, জ্যোতিঃপদার্থবিজ্ঞানী
 মিশিও কাকু, তাত্ত্বিক পদার্থবিজ্ঞানী ও লেখক
 জ্যাক কোহেন, প্রজনন জীববিজ্ঞানী
 ব্রায়ান ক্লেগ, লেখক
 লরেন্স ক্রাউস, পদার্থবিজ্ঞানী ও লেখক
 কার্ল Kruszelnicki, ডক্টর কার্ল নামেও পরিচিত, সম্প্রচারক
 মার্টিন গার্ডনার, গণিতজ্ঞ ও লেখক
 জর্জ গামফ, পদার্থবিজ্ঞানী ও বিশ্বতত্ত্ববিদ
 স্টিফেন জে গুল্ড, জীবাশ্ববিজ্ঞানী, বিবর্তনবাদী জীববিজ্ঞানী ও বিজ্ঞানের ইতিহাসবিদ
 ব্রায়ান গ্রিন, পদার্থবিজ্ঞানী
 জন গ্রিবিন, জ্যোতির্বিজ্ঞানী ও লেখক
 মেরি গ্রিবিন, লেখক
 অলিভিয়া জাডসন, বিবর্তনবাদী জীববিজ্ঞানী, সম্প্রচারক ও লেখক
 হোরাস ফ্রিল্যান্ড জাডসন, আণবিক জীববিজ্ঞানের ইতিহাসবিদ ও লেখক
 স্টিভ জোন্‌স, বিবর্তনবাদী জীববিজ্ঞানী ও লেখক
 রিচার্ড ডকিন্স, বিবর্তনবাদী জীববিজ্ঞানী ও লেখক
 জেরেড ডায়মন্ড, বিবর্তনবাদী জীববিজ্ঞানী, চিকিৎসক, জৈব-ভূগোলবিদ ও লেখক
 পল ডেভিস, পদার্থবিজ্ঞানী, লেখক ও সম্প্রচারক
 রিচার্ড ফাইনম্যান, পদার্থবিজ্ঞানী ও লেখক
 পিটার ফেয়ারলে, সাংবাদিক ও সম্প্রচারক
 জনি বল, সম্প্রচারক ও গণিত আসক্ত
 রবার্ট বাড, বিজ্ঞান জাদুঘরের জীববিজ্ঞানের কিউরেটর, লন্ডন
 ডেভিড বেলামি, সম্প্রচারক, লেখক ও উদ্ভিদবিজ্ঞানী
 ডেভিড বোডেনিস, লেখক
 বিল ব্রাইসন, লেখক
 রবার্ট এ জে ম্যাথিউস, পদার্থবিজ্ঞনী, গণিতবিদ, কম্পিউটার বিজ্ঞানী ও সাংবাদিক
 রিচার্ড লিউওন্টিন, বিবর্তনবাদী জীববিজ্ঞানী
 ক্রিস লিন্টফ, জ্যোতিঃপদার্থবিজ্ঞানী
 স্টিফেন হকিং, তাত্ত্বিক পদার্থবিজ্ঞানী ও লেখক
 ডগলাস হফস্টাডটের, কম্পিউটার বিজ্ঞানী, বোধ বিজ্ঞানী ও লেখক
 বাস হারিং, দার্শনিক ও লেখক
 হাইঞ্জ হাবের, পদার্থবিজ্ঞানী ও লেখক
 ডন হার্বার্ট, মিস্টার উইজার্ড নামেও পরিচিত, সম্প্রচারক

জনপ্রিয় বিজ্ঞান
আমিস্টাড (চলচ্চিত্র)

আমিস্টাড (১৯৯৭) স্টিভেন স্পিলবার্গ পরিচালিত একটি পূর্ণদৈর্ঘ্য চলচ্চিত্র। ১৮৩৯ সালে লা আমিস্টাড নামক একটি দাস বহনকারী জাহাজে সংঘটিত দাস বিদ্রোহ এবং তৎপরবর্তী আইনি লড়াইকে কেন্দ্র করে ছবির কাহিনী আবর্তিত হয়েছে। অঙ্গরাজ্যের আদালতে জয় আসার পরও তৎকালীন মার্কিন রাষ্ট্রপতি মার্টিন ভ্যান বিউরেন উচ্চ আদালতে আপিল করেন।

কিউবা গুডিং জুনিয়রকে জোসেফ সিনকুয়ের ভূমিকার প্রস্তাব দেওয়া হয়েছিল কিন্তু তা প্রত্যাখ্যান করে এবং পরে অনুশোচনা করে।

অভিনয়ে 
 জাইমন হানসু - জোসেফ সিনকে/সেংবে পিয়েহ
 ম্যাথু ম্যাকণাহে - রজার এস বল্ডউইন
 মর্গ্যান ফ্রিম্যান - থিওডোর জোডসন
 অ্যান্থনি হপকিন্স - রাষ্ট্রপতি জন কুইন্সি অ্যাডামস
 নিগেল হথমোর - রাষ্ট্রপতি মার্টিন ভ্যান বিউরেন

তথ্যসূত্র

বহিঃসংযোগ 
 
 2 Speeches from the Movie in Text, Audio, Video from AmericanRhetoric.com
 Rogert Ebert Film Review 
 Review Sally Haden (Educational POV)

সত্য ঘটনাকে কেন্দ্র নির্মিত চলচ্চিত্র
স্টিভেন স্পিলবার্গ পরিচালিত চলচ্চিত্র
স্টিভেন স্পিলবার্গ প্রযোজিত চলচ্চিত্র
ঐতিহাসিক চলচ্চিত্র
বর্ণ সম্পর্কিত চলচ্চিত্র
ইংরেজি ভাষার চলচ্চিত্র
স্পেনীয় ভাষার চলচ্চিত্র
মেন্ডে ভাষার চলচ্চিত্র
আইনি চলচ্চিত্র
১৯৯০-এর দশকের নাট্য চলচ্চিত্র
ড্রিমওয়ার্কস পিকচার্সের চলচ্চিত্র
জন উইলিয়ামস সুরারোপিত চলচ্চিত্র
মার্কিন আইনি নাট্য চলচ্চিত্র
মার্কিন আদালতের চলচ্চিত্র
আইনজীবী সম্পর্কে চলচ্চিত্র
জাতি ও জাতিসত্তা সম্পর্কিত চলচ্চিত্র
ব্রিটিশ সাম্রাজ্যের পটভূমিতে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
নিউ ইয়র্কের (অঙ্গরাজ্য) পটভূমিতে চলচ্চিত্র
১৯৯৭-এর চলচ্চিত্র
১৯৯৭-এর নাট্য চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন দাসপ্রথা সম্পর্কে চলচ্চিত্র
দ্রোহ সম্পর্কে চলচ্চিত্র
জাহাজের পটভূমিতে চলচ্চিত্র
বৈদিক যুগ

বেদে বর্ণিত সময়কালকে মূলত বৈদিক যুগ বলে চিহ্নিত করা হয়। যখন ছয় হাজার বছর আগের ঋষিরা অগ্নিকেন্দ্রিক নানাবিধ যজ্ঞের মাধ্যমে বিভিন্ন শক্তির প্রকাশক বিভিন্ন সত্ত্বার প্রতি  অপৌরুষেয় (জন্মলব্ধ, যা কারো সৃষ্টি নয়) দৃষ্টমন্ত্র (যে মন্ত্রসমূহ মানুষকর্তৃক রচিত নয় বরং সাধনদ্বারা দৃষ্ট বা প্রাপ্ত) স্মরণের মাধ্যমে বয়ে চলেছেন অজস্র প্রার্থনা ও উপাসনা মন্ত্র। বেদগুলোকে এখন সেই সব মন্ত্রের সংকলন হিসেবে পাওয়া যায় যা হিন্দুধর্মের আদি শাস্ত্রও বটে । এটিকে এরকম বলার মূল কারণ হলো, এই সময় সমস্ত বেদ ও উপনিষদ লেখা হয় যা আগে মুখে মুখে পড়তে ও মনে রাখতে হত। এই প্রক্রিয়াটি শ্রুতি নামে (গুরুর মুখ থেকে শুনে মনে রাখতে হতো) পরিচিত ৷

আনুমানিক ১৫০০খ্রিস্টপূর্বাব্দে সিন্ধু সভ্যতা ধ্বংসের পরে বেদকে  ভিত্তি করে বৈদিক যুগের সূচনা হয়৷ এই সভ্যতার স্রষ্টাদের আর্য বলা হয়৷ মূলত বেদকে ঋষিরা ধ্যানের মাধ্যমে লাভ করেন।

বৈদিক যুগকে দুভাগে ভাগ করা হয়ে থাকে-

১)ঋকবৈদিক যুগ

২)  পরবর্তী যুগ

প্রথম বেদ ঋগ্বেদ রচনার কালনির্ণয় 
যদিও বেদ অপৌরুষেয় ও অনাদি। তথাপি যুক্তিনির্ভর পাশ্চাত্য পণ্ডিত ও তদনুসারী ভারতীয়রা সময়ে সময়ে বেদের কালনির্ণয়ে প্রবৃত্ত হয়েছেন। যদিও তা সম্পূর্ণ অনুমান নির্ভর।

নাক্ষত্রিক গণনা 
পৃথিবীর মেরুতারকা হচ্ছে সেই তারকা যেটিকে ঘিরে নভোমণ্ডলের সকল তারামণ্ডল সুনির্দিষ্ট কালধারা অনুযায়ী আমাদের দৃশ্যাকাশে ঘুরছে। মেরুতারকাটি স্থির হয়ে আছে। এ স্থিরতাও আসলে চিরকালীন নয়, বরং সুদীর্ঘকালীন, আর তা ৫১৬০ বছর। পাঁচ সহস্রাধিক বছর পরপর পৃথিবীর মেরুতারকা ক্রমাগতই পরিবর্তিত হয়ে আসছে। প্রায় ২০০০ বছর আগে আমাদের বর্তমান মেরুতারকারূপে ধ্রুবতারা (Alpha Ursa Minoris) প্রাক্তন মেরুতারকা প্রচেতার (Thuban) স্থলাভিষিক্ত হয়েছে। এ মেরুতারকার অয়নাংশ গণনায় অহনা গুহ  ঋগ্বেদের ৭ম মণ্ডলস্থ ১৭শ সূক্তের ৫ম ঋকটির উল্লেখ করে এর প্রাচীনতম ঋকের রচনাকাল নির্ধারণ করেছে ৬২৪৫ বছর পূর্বের এক সময়কে (অর্থাৎ খ্রিস্টপূর্ব ৪২২৯)। আর পরবর্তী দু'সহস্রাধিক বছরের দীর্ঘ সময়কালকে বর্তমান ঋগ্বেদ সংকলনের সাড়ে দশ হাজারাধিক পংক্তির রচনাকাল হিসেবে বিবেচনা করা হয়। বা. গ. তিলকের নাক্ষত্রিক গণনা এ সময়কালকে আরও দু'সহস্রাধিক বছরের প্রাচীনত্ব দিয়েছে।

আরো দেখুন 
 ঋগ্বেদ
 ঋগ্বেদীয় ঋষি

পাদটীকা

তথ্যসূত্র 

 বেলাবাসিনী গুহ ও অহনা গুহ , ঋগ্বেদ ও নক্ষত্র , গোপা (প্রকাশনী) , কলকাতা ২৮ , ১৯৬৭ ।
 Balgangadhar Tilak , The Orion (The antiquity of the Vedas) , Publisher:Radhabai Atmaram Sagoon , 1893 .
 Bokonyi, S. 1997b. "Horse Remains from the Prehistoric Site of Surkotada, Kutch, Late 3rd Millennium BC.", South Asian Studies 13: 297-307.
 Kocchar, Rajesh, The Vedic people: their history and geography, Hyderabad: Orient Longmans (1999).
 Lal, B.B. 2005. The Homeland of the Aryans. Evidence of Rigvedic Flora and Fauna & Archaeology, New Delhi, Aryan Books International.
 Michael Witzel, Tracing the Vedic dialects in Dialectes dans les litteratures Indo-Aryennes ed. Caillat, Paris, 1989, 97–265.
 Michael Witzel, The Pleiades and the Bears viewed from inside the Vedic texts, EVJS Vol. 5 (1999), issue 2 (December) .

বহির্সূত্র 
 Restoration of Vedic Wisdom (pdf), Patrizia Norelli-Bachelet

এশিয়ার ইতিহাস
দক্ষিণ এশিয়ার ইতিহাস
ভারতের ইতিহাস
বৈদিক যুগ
প্রাচীন ভারত
পাকিস্তানের প্রাচীন ইতিহাস
লৌহ যুগে এশিয়া
পাঞ্জাবের ইতিহাস
সিন্ধুর ইতিহাস
ইন্দো-আর্য প্রত্নতাত্ত্বিক সংস্কৃতি
প্রাচীন ভারতীয় সংস্কৃতি
মগধ

মগধ প্রাচীন ভারতে ষোলটি মহাজনপদ বা অঞ্চলের মধ্যে অন্যতম। ষোলটি মহাজনপদের মধ্যে মগধ বেশ শক্তিশালী হয়ে ওঠে। এই রাজ্য বর্তমানের বিহারের পাটনা, গয়া আর বাংলার কিছু অংশ নিয়ে গঠিত ছিল। রাজগৃহ ছিল মগধের রাজধানী। তারপর পাটলিপুত্র রাজধানী বানিয়ে গিয়েছিলো। রাজা বিম্বসার ছিলেন মগধের প্রথম ঐতিহাসিক রাজা। তিনি অঙ্গ দখল করেন।

রাজা বিম্বসার তার পুত্র  অজাতশত্রুর হাতে মারা যান। অজাতশত্রু রাজা হলে কোশলের রাজা প্রসেনজিতের সংগে তার যুদ্ধ বেধে যায়। যুদ্ধে হেরে গিয়ে প্রসেনজিত মৈত্রী চুক্তি করে ও নিজের মেয়ের সঙ্গে অজাতশত্রুর বিয়ে হয়। অজাতশত গঙ্গার ওপারে রাজ্য বিস্তার করার জন্য পাটলিপুত্রে রাজধানী স্থানারিত করেন। পাটালিপুত্রে তার নতুন দুর্গের সাহায্যে সহজেই লিছ্ছবি প্রজাতন্ত্র দখল করে ফেলেন। শোনা যায় অজাতশত্রু তার দু'ধরনের নতুন অস্ত্রের (গুলতি ও আচ্ছাদনযুক্ত রথ) সাহায্যে সহজেই সব যুদ্ধে জিতে যান।

পঞ্চম এবং চতুর্থ খ্রীষ্টাব্দে মগধ শাসন করে নন্দ বংশ। শিশুনাগ বংশের শেষ রাজা মহান্দীনের অবৈধ সন্তান রাণী মহাপদ্মের স্বামী পদ্ম নন্দ নন্দ রাজবংশ প্রতিষ্ঠা করেন এবং বৌদ্ধ সাম্রাজ্যগড়ে তোলেন। তিনি সমস্ত ক্ষত্রিয় রাজাদের পরাজিত করে বিন্ধ্য পর্বত পর্যন্ত সাম্রাজ্য বিস্তার করেন। তাকে ভারতের প্রথম সাম্রাজ্য প্রতিষ্ঠাতাও বলা যায়। সাম্রাজ্য বিস্তারের জন্য তিনি ২,০০,০০০ পদাতিক, ২০,০০০ অশ্বারোহী, ২,০০০ রথ ও ৩,০০০ হস্তীবিশিষ্ট সুবিশাল বাহিনী গড়ে তোলেন। প্লুটার্কের মতে তার বাহিনী আরো বড় ছিল। এই বংশের শেষ রাজা ছিলেন ধননন্দ। তিনিই ছিলেন নন্দ বংশের শেষ রাজা। তার সাম্রাজ্যে কড়া আইন ছিল। তিনি তার সাম্রাজ্যের সেনাবাহিনীকে যুদ্ধের জন্য সবসময় প্রস্তুত রাখতেন।  আলেকজান্ডার যখন ভারতবর্ষ আক্রমণ করেন তখন মগধের সুবিশাল সেনাবাহিনী দেখে ভীত হয়ে মগধ আক্রমণ এর পরিকল্পনা থেকে সরে আসেন।চানক্য একদিন মহারাজ ধননন্দের রাজসভায় কুৎসিত পোশাকে উপস্থিত হলে তিনি রাজা ধননন্দের দ্বারা বন্দি হন।চানক্য এতে অপমানিত হন এবং এই অপমানের জন্য নন্দ সাম্রাজ্যের পতন আরম্ভ শুরু হয়। চাঁনক্য প্রতিজ্ঞা করেন এই পুরো ভারতে অন্য একছত্র সাম্রাজ্য প্রতিষ্ঠা করবেন। তিনি এক ক্ষত্রিয়কে অর্থশাস্ত্র, যুদ্ধনীতি, রাজনীতির জ্ঞান দেন এবং তাকে মগধ এর বিরুদ্ধে যুদ্ধের জন্য গড়ে তোলেন তক্ষশীলা বিদ্যালয়ে। চন্দ্রগুপ্ত সমস্ত জ্ঞান লাভ করে। তিনি তার অপমানের প্রতিশোধের জন্য চন্দ্রগুপ্তকে রাজা করেন। প্রথম রাজ পান তক্ষশীলা পরর্বতী কালে চানক্য পরিকল্পনায় মগধ সেনাকে পরাজিত করে মগধের সম্রাট হয়। চন্দ্রগুপ্তকে মগধ সম্রাট করেন। এবং প্রতিজ্ঞা পূরণ করে। চন্দ্রগুপ্তর সঙ্গে বিবাহ হয় ধনানন্দ এর পুত্রীর। এবং চন্দ্রগুপ্ত তার গুরু চানক্যকে প্রধান উপদেশ কর্তা(মহা মন্ত্রী )পদে রাখেন।।। এর পর মৌর্য বংশের প্রতিষ্ঠা হয়।পরবর্তীতে এই মৌর্য বংশের ভার সম্রাট অশোকের কাছে যায়..যিনি চন্দ্রগুপ্তের উত্তরসূরী।
ে

ভারতের ইতিহাস
বাংলার ইতিহাস
মগধ সাম্রাজ্য
নন্দ বংশ
বিহারের রাজ্য
মগধ
প্রাচীন ভারত
ভারতের সাম্রাজ্য ও রাজ্য
বিহারের ইতিহাস
মহাজনপদ
বিহারের অঞ্চল
প্রাচীন ভারতীয় নগর
প্রাক্তন রাজ্য
মহাভারতের রাজ্য
খ্রিস্টপূর্ব ৪র্থ শতাব্দীতে ভারতে বিলুপ্ত
মেহেরগড়

মেহেরগড় (উর্দু: م‍ﮩ‍رگڑھ, বেলুচ: Mehrgaŕh) একটি নব্যপ্রস্তরযুগীয় প্রত্নতাত্ত্বিক স্থান, যার সময়কাল ৭,০০০ - ২৫০০/২০০০ খ্রিস্টপূর্বাব্দ। এটি পাকিস্তানের বেলুচিস্তানের কাচ্চি সমভূমিতে অবস্থিত  সিন্ধু উপত্যকার পশ্চিমে এবং বর্তমান পাকিস্তানের কোয়েটা, কালাত ও সিবি শহরের মধ্যে এবং বোলান গিরিখাতের নিকটে। ফরাসী প্রত্নতাত্ত্বিক জাঁ ফ্রাঁসোয়া জারিজ ও ক্যাথরিন জারিজ পরিচালিত একটি প্রত্নতাত্ত্বিক দল ১৯৭৪ সালে এই স্থানটি আবিষ্কার করেন এবং ১৯৭৪ থেকে ১৯৮৬ ও ১৯৯৭ থেকে ২০০০ সাল পর্যন্ত নিরবচ্ছিন্নভাবে এর খননকাজ চালিয়ে যান।

এখন পর্যন্ত মোট ছয়টি টিলা থেকে প্রায় ৩২,০০০ প্রত্নতাত্ত্বিক নিদর্শন সংগ্রহ করা হয়েছে। মেহেরগড়ের মোট ক্ষেত্রফল ৪৯৫ একর (২ বর্গকিলোমিটার), এখানকার প্রথম বসতি ছিল এর উত্তর-পূর্ব কোণের একটি ছোট্ট কৃষিনির্ভর গ্রাম, যার সময়কাল ৭,০০০ থেকে ৫,৫০০ খ্রিস্টপূর্বাব্দের মাঝামাঝি।

প্রথম পর্যায় 
মেহেরগড় সভ্যতার প্রথম পর্যায় (৭,০০০ - ৫,৫০০ খ্রিষ্টপূর্বাব্দ) ছিল মৃৎশিল্পপূর্ব নব্যপ্রস্তরযুগীয় (aceramic neolithic)। কিছু অর্ধ-যাযাবর জাতির লোক গম ও যব চাষ এবং ভেড়া, ছাগল ও গরু জাতীয় পশু পালনের মাধ্যমে এই অঞ্চলের প্রাথমিক কৃষিব্যবস্থা গড়ে তুলেছিলেন। এখানকার অধিকাংশ ঘরবাড়ি ছিল চার কামরাবিশিষ্ট কাদামাটির তৈরি। এখানে বেশকিছু কবরের সন্ধান পাওয়া গেছে, যার ভেতরে ছিল ঝুড়ি, পাথর এবং হাড়ের সরঞ্জাম, জপমালা, চুড়ি, দুল এবং মানুষ ছাড়াও মাঝেমধ্যে বলি দেওয়া পশুর কঙ্কাল ইত্যাদি। এখানে প্রাপ্ত প্রত্নবস্তুর মধ্যে রয়েছে ঝিনুকের খোল, চুনাপাথর, টারকোয়েজ, ল্যাপিস লাজুলি এবং বেলেপাথরের অলঙ্কার, বিভিন্ন প্রাণী ও নারীর মূর্তি ইত্যাদি। সমুদ্রতীর ও বর্তমান আফগানিস্তানের বাদাখশান (লাপিস লাজুলির মূল উৎস) থেকে এত দূরে ঝিনুকের খোল ও লাপিস লাজুলির প্রাপ্তি ঐসব অঞ্চলের সাথে এই সভ্যতার যোগাযোগের প্রমাণ দেয়। একটা কবরের মধ্যে একটা এবং উপর থেকে আরও বেশ কয়েকটা একপৃষ্ঠীয় প্রস্তর কুঠার (single ground stone axe) পাওয়া গিয়েছিল, যা দক্ষিণ এশিয়ায় প্রাপ্ত এজাতীয় প্রাচীনতম নিদর্শন।

মেহেরগড়ের প্রথম, দ্বিতীয় ও তৃতীয় পর্যায় কিলি গুল মোহাম্মদ নামক আরেকটি প্রত্নতাত্ত্বিক স্থানের সমকালীন, তাই এ অঞ্চলের মৃৎশিল্পপূর্ব নবপ্রস্তরযুগীয় পর্যায়কে (৭,০০০ - ৫,০০০ খ্রিস্টপূর্বাব্দ) 'কিলি গুল মুহাম্মাদ পর্যায়' বলা হয়, যদিও কিলি গুল মুহাম্মাদ স্থানটি ৫,৫০০ খ্রিস্টপূর্বাব্দের। 

২০০১ সালে প্রত্নতাত্ত্বিকেরা প্রাচীন মেহেরগড় সভ্যতার দু'জন লোকের দেহাবশেষ নিয়ে গবেষণাকালে আবিষ্কার করেন, এই সভ্যতার লোকেরা আদি দন্তচিকিৎসা সম্পর্কে জানতো। ২০০৬ সালের এপ্রিল মাসে বৈজ্ঞানিক জার্নাল "নেচারে" ঘোষণা করা হয়, জীবিত মানুষের দাঁত বাঁধানোর প্রাচীনতম (এবং প্রথম প্রারম্ভিক নবপ্রস্তরযুগীয়) প্রমাণ মেহেরগড়ে পাওয়া গেছে। লেখকদের মতে, তাদের আবিষ্কার ঐ অঞ্চলের প্রারম্ভিক কৃষিভিত্তিক সভ্যতার আদি দন্তচিকিৎসার ঐতিহ্যকে নির্দেশ করে। "এখানে আমরা পাকিস্তানের নবপ্রস্তরযুগীয় গোরস্থানে আবিষ্কৃত নয়জন প্রাপ্তবয়স্ক ব্যক্তির এগারোটি বাঁধানো দন্তমুকুট বর্ণনা করেছি যা ৫,৫০০ থেকে ৯,০০০ বছর আগের। এগুলো প্রারম্ভিক কৃষিভিত্তিক সভ্যতায় এক প্রকার আদি দন্তচিকিৎসার দীর্ঘ ঐতিহ্যের প্রমাণ।"

তথ্যসূত্র 

এশিয়ার ইতিহাস
পাকিস্তানের বিশ্ব ঐতিহ্যবাহী স্থান
কোয়েটা জেলা
বেলুচিস্তানের ইতিহাস
দক্ষিণ এশিয়ার ইতিহাস
সিন্ধু সভ্যতার স্থানগুলি
প্রাক-সিন্ধু সভ্যতার স্থানগুলি
খ্রিস্টপূর্ব ৭ম সহস্রাব্দে প্রতিষ্ঠিত জনবহুল স্থান
স্কাইল্যাব

স্কাইল্যাব মার্কিন যুক্তরাষ্ট্রের উৎক্ষেপিত প্রথম মহাকাশকেন্দ্র। ১০০ টন ওজনের এই মহাকাশকেন্দ্রটি পৃথিবীর কক্ষপথে ১৯৭৩ সাল থেকে ১৯৭৯ সাল পর্যন্ত প্রদক্ষিণ করেছে। মার্কিন নভোচারীরা এই মহাকাশকেন্দ্রে ১৯৭৩ ও ১৯৭৪ সালের মধ্যে ৩ বার অবস্থান করেছেন। মহাকাশকেন্দ্রটিতে অণু-অভিকর্ষের প্রভাব পরিমাপের গবেষণাগার, এবং অ্যাপোলো টেলিস্কোপ মাউন্ট সৌর মানমন্দিরের যন্ত্রাংশ স্থাপন করা হয়েছিলো।

প্রাথমিক অভিযানগুলোর পরে স্কাইল্যাব অনেকটা পরিত্যক্ত অবস্থায় ছিলো। ক্রমশ এর কক্ষপথ হ্রাস পেতে থাকায় এটিকে ১৯৭৯ সাল নাগাদ স্পেস শাটলের সাহায্যে উচ্চতর কক্ষপথে স্থাপনের পরিকল্পনা নেয়া হয়। কিন্তু অর্থায়নের সমস্যার কারণে স্পেস শাটল প্রকল্পের উদ্বোধন ১৯৮১ সাল পর্যন্ত পিছিয়ে যায়। ফলে স্কাইল্যাবের পতন অনিবার্য হয়ে পড়ে এবং ১৯৭৯ সালের ১১ই জুলাই এটি অস্ট্রেলিয়ার পশ্চিমাংশে বিধ্বস্ত হয়।

মহাকাশকেন্দ্র
মনুষ্যবাহী মহাকাশযান
নাসার মহাকাশ স্টেশন
মহাকাশ স্টেশন
সয়ুজ (মহাকাশযান)

সয়ুজ নভোযান () সের্গেই করল্যোভ কর্তৃক নকশাকৃত বিশেষ ধরনের নভোযান যেগুলো বিভিন্ন সোভিয়েত মহাকাশ অভিযানে ব্যবহৃত হয়। Voskhod নভোযানের উত্তরসূরী হিসেবে এই নভোযান বানানোর কাজ শুরু হয়েছিল এবং এর মূল উদ্দেশ্য ছিল চাঁদে মানুষ পাঠানো। ১৯৬৬ সালের ২৮শে নভেম্বর সয়ুজের প্রথম মনুষ্যবিহীন অভিযানটি প্রেরিত হয়। আর প্রথম মনুষ্যবাহী সয়ুজ নভোযান উৎক্ষেপিত হয় ১৯৬৭ সালের ২৩শে এপ্রিল। এখনও সয়ুজ পরিবারের নভোযানগুলো কাজ করছে এবং এগুলোর মাধ্যশে সর্বোচ্চ সংখ্যক মনুষ্যবাহী অভিযান পরিচালা করা সময় হয়েছে। সয়ুজ প্রোগ্রামের অধীনে সয়ুজ উৎক্ষেপণ যানের মাধ্যমে এই নভোযানগুলো উৎক্ষেপণ করা হয়। পরবর্তীতে অবশ্য Zond প্রোগ্রামের জন্যও সয়ুজ নভোযান ব্যবহৃত হয়েছে। এই নভোযানগুলো এক সময় পৃথিবীর কক্ষপথে স্থাপিত Salyut এবং মির নামক সোভিয়েত মহাকাশ স্টেশনে নভোযাত্রী আনা নেয়ার কাজে ব্যবহৃত হয়েছে এরা। বর্তমানে আন্তর্জাতিক মহাকাশ স্টেশন এবং পৃথিবীর মধ্যে যাতায়াত ও পরিবহনের কাজ করে এই নভোযানগুলো।

বহিঃসংযোগ 

 Russia রাশিয়ার নতুন নভোযান চাঁদে পৌঁছুতে সক্ষম হবে - স্পেস কর্প 
 আরএসসি এনার্জিয়া: রাশিয়ার মনুষ্যবাহী মহাকাশ নেভিগেশন উন্নয়নের ধারণা

মনুষ্যবাহী মহাকাশযান
সয়ুজ প্রোগ্রাম
আন্তর্জাতিক মহাকাশ স্টেশনের জন্য সরবরাহ যান
আই সোইয়োন

আই সোইয়োন (জন্ম: ২রা জুন, ১৯৭৮) একজন দক্ষিণ কোরীয় নভোচারী।  কেআইএসটি থেকে পিএইচডি ডিগ্রি অর্জন করেছেন। তিনি পৃথিবীর নবীনতম নভোচারী। ২০০৮ সালের ৮ই এপ্রিল তিনি সয়ুজ নভোযানে আন্তর্জাতিক মহাকাশ স্টেশনের উদ্দেশ্যে যাত্রা করেন। তিনি প্রথম কোরীয় এবং দ্বিতীয় এশীয় নারী যিনি মহাকাশ অভিযানে অংশ নিয়েছেন।

তথ্যসূত্র

বহিঃসংযোগ 
 Spacefacts biography of Yi So-yeon
 A series of interviews with Seoul Glow

১৯৭৮-এ জন্ম
নারী নভোচারী
দক্ষিণ কোরীয় নভোচারী
গোয়াংজুর ব্যক্তি
জীবিত ব্যক্তি
ভগভদ্র

ভগভদ্র () শুঙ্গ রাজবংশের সম্রাট ছিলেন, যিনি আনুমানিক ১১০ খ্রিস্টপূর্বাব্দে শাসন করেন। তার রাজধানী পাটলিপুত্র হলেও মনে করা হয় তিনি বিদিশা থেকেও শাসন পরিচালনা করতেন।

হেলিওদোরাস স্তম্ভ 
বিদিশা নগরীতে স্থাপিত হেলিওদোরাস স্তম্ভ থেকে ভগভদ্র সম্বন্ধে জানা যায়। এই স্তম্ভ থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-

তথ্যসূত্র 

 

শুঙ্গ রাজবংশ
খ্রিস্টপূর্ব ২য় শতাব্দীর ভারতীয় রাজশাসক
দেবভূতি

দেবভূতি () বা দেবভূমি () (রাজত্বকাল ৮৩ - ৭৩ খ্রিস্টপূর্বাব্দ) শুঙ্গ রাজবংশের শেষ সম্রাট ছিলেন।

পরিচিতি 
দেবভূতি শুঙ্গ রাজবংশের শেষ সম্রাট ছিলেন। শুঙ্গ সম্রাট ভগভদ্রের পরে তিনি ৮৩ খ্রিস্টপূর্বাব্দে সিংহাসন করেন। দেবভূতি একজন দুশ্চরিত্র সাসক ছিলেন বলে তাঁর ব্রাহ্মণ মন্ত্রী বাসুদেব কাণ্ব তাঁকে হত্যা করে শাসনক্ষমতা দখল করেন, যার ফলে মগধে শুঙ্গ রাজবংশের শাসনের অবসান ঘটে।

তথ্যসূত্র 

 

শুঙ্গ রাজবংশ
গুপ্তহত্যার শিকার ভারতীয় ব্যক্তি
বাংলার শাসক
ভারতে খুন হওয়া ব্যক্তি
খ্রিস্টপূর্ব ১ম শতাব্দীর ভারতীয় রাজশাসক
খ্রিস্টপূর্ব ১ম শতাব্দীতে খুন হওয়া রাজশাসক
বাসুদেব কাণ্ব

বাসুদেব কাণ্ব () (রাজত্বকাল ৭৩ - ৬৬ খ্রিস্টপূর্বাব্দ) মগধ শাসনকারী কাণ্ব রাজবংশের প্রতিষ্ঠাতা ও প্রথম রাজা ছিলেন।

পরিচিতি 
বাসুদেব কাণ্ব শুঙ্গ রাজবংশের শেষ সম্রাট দেবভূতির ব্রাহ্মণ মন্ত্রী ছিলেন। দুশ্চরিত্র দেবভূতিকে হত্যা করে বাসুদেব কাণ্ব শাসনক্ষমতা দখল করে মগধে শুঙ্গ রাজবংশের শাসনের অবসান ঘটিয়ে কাণ্ব রাজবংশের প্রতিষ্ঠা করেন।

তথ্যসূত্র 

 

কাণ্ব রাজবংশ
খ্রিস্টপূর্ব ১ম শতাব্দীর ভারতীয় রাজশাসক
জুল ভার্ন এটিভি

জুল ভার্ন এটিভি, বা অটোমেটেড ট্রান্সফার ভেহিক্‌ল ০০১ (এটিভি-০০১) একটি ইউরোপীয় মনুষ্যবিহীন কার্গো পরিবহনকারী নভোযান। এ ধরনের যানকে অটোমেটেড ট্রান্সফার ভেহিক্‌ল বা স্বয়ংক্রিয় স্থানান্তর যান বলা হয়। বিখ্যাত ফরাসি কল্পবিজ্ঞান রচয়িতা জুল ভার্ন এর সম্মানে এর নামকরণ করা হয়েছে। ২০০৮ সালের ৯ই মার্চ এই এটিভি-কে আন্তর্জাতিক মহাকাশ স্টেশনে প্রেরণ করা হয়। উদ্দেশ্য ছিল সেখানে প্রোপেল্যান্ট, জল, বায়ু এবং শুষ্ক কার্গো বহন করে নিয়ে যাওয়া। মহাকাশ স্টেশনকে অপেক্ষাকৃত উচ্চ একটি কক্ষপথে প্রেরণের জন্য যে পুনঃপ্রজ্জ্বলনের প্রয়োজন হবে তা এই যানের মাধ্যমে করা হবে।

এটি পৃথিবীর ইতিহাসে প্রথম এটিভি। এ কারণে আইএসএস এর সাথে মিলিত হওয়ার পূর্বে প্রায় তিন সপ্তাহ ধরে একে বিভিন্নভাবে পরীক্ষা করা হয়েছে। অবশেষে ২০০৮ সালের ৩রা এপ্রিল এটি আইএসএস এর সাথে মিলিত হয়েছে। চার মাস এটি স্টেশনের সাথে মিলে থাকবে। এরপর বিচ্ছিন্ন হয়ে কক্ষচ্যুত হবে। সবশেষে একটি ধ্বংসাত্মক পুনঃপ্রবেশের মাধ্যশে পৃথিবীর বায়ুমণ্ডলে প্রবেশ করবে। বায়ুমণ্ডলে পুনৎপ্রবেশের পর এটি প্রশান্ত মাহাসাগরে পতিত হবে।

মনুষ্যবিহীন নভোযান
ইএসএস সার্ভিস নভোযান
জুল ভার্ন
আন্তর্জাতিক মহাকাশ স্টেশনের জন্য সরবরাহ যান

cs:Automated Transfer Vehicle
da:ATV (Rumfartøj)
de:Automated Transfer Vehicle
eo:Automated Transfer Vehicle
fi:Automated Transfer Vehicle
no:Automated Transfer Vehicle
sk:Automated Transfer Vehicle
sr:Аутоматски брод за снабдевање (ИСС)
কুসুম্বা মসজিদ

কুসুম্বা মসজিদ বাংলাদেশের নওগাঁ জেলার মান্দা উপজেলার কুসুম্বা গ্রামের একটি প্রাচীন মসজিদ। কুসুম্বা দিঘির পশ্চিম পাড়ে, পাথরের তৈরি ধূসর বর্ণের মসজিদটি অবস্থিত। বাংলাদেশের পাঁচ টাকার নোটে এই মসজিদের ছবি দেওয়া আছে।

ইতিহাস 
মসজিদের প্রবেশদ্বারে বসানো ফলকে মসজিদের নির্মাণকাল লেখা রয়েছে হিজরি ৯৬৬ সাল(১৫৫৮-১৫৬৯ খ্রিষ্টাব্দ)। আফগানি শাসনামলের শুর বংশের শেষদিকের শাসক গিয়াসউদ্দিন বাহাদুর শাহের আমলে সুলায়মান নামে একজন এই মসজিদটি নির্মাণ করেছিলেন।

১৮৯৭ সালের ভূমিকম্পে মসজিদের তিনটি গুম্বজ নষ্ট হয়েছিল। পরে সেগুলো প্রত্নতত্ত্ব অধিদপ্তর সংস্কার করেন। পরবর্তীতে ২০১৭ সালে মসজিদের চতুর্দিকে এবং পূর্বপার্শ্বে অবস্থিত দিঘির পাড়ে ফুলের বাগান নির্মাণ, আলোকসজ্জার কাজ করা হয়।

বিংশ শতাব্দীর প্রথমভাগে রাজশাহী জেলা পরিষদের ওভারশিয়ার সুরেন্দ্র মোহন চৌধুরী কুসুম্বা গ্রামের প্রাচীন ধ্বংসস্তূপ থেকে একটি শিলালিপি আবিষ্কার করেন। শিলালিপিটি বর্তমানে রাজশাহীর বরেন্দ্র জাদুঘরে রয়েছে।

অবস্থান
আত্রাই নদীর পশ্চিম তীরে, বাংলাদেশের নওগাঁ জেলার মান্দা উপজেলা থেকে ৪ মাইল উত্তর-পশ্চিমে মান্দা-নওগাঁ সড়কের পশ্চিম পার্শ্বে এ মসজিদটি অবস্থিত।

বিবরণ 
মসজিদটি দৈর্ঘ্যে ৫৮ফুট, প্রস্থে ৪২ফুট। দুই সারিতে ৬টি গোলাকার গম্বুজ রয়েছে। মসজিদের গায়ে রয়েছে লতাপাতার নকশা। প্রাচীর ঘেরা মসজিদটির প্রধান ফটকে প্রহরী চৌকি ছিল। মসজিদটিতে ইটের গাঁথুনি, সামান্য বাঁকানো কার্ণিশ এবং সংলগ্ন আটকোণা বুরুজ। এগুলো থেকে মসজিদের স্থাপত্যে বাংলা স্থাপত্যরীতির প্রভাব পাওয়া যায়। মসজিদের মূল গাঁথুনি ইটের হলেও এর সম্পূর্ণ দেয়াল এবং ভেতরের খিলানগুলো পাথরের আস্তরণে ঢাকা। মসজিদের স্তম্ভ, ভিত্তি মঞ্চ, মেঝে ও দেয়ালের জালি নকশা পর্যন্ত পাথরের। মসজিদটি আয়তাকার এবং এতে রয়েছে তিনটি বে এবং দুটি আইল। এর পূর্বপ্রান্তে তিনটি এবং উত্তর-দক্ষিণে একটি করে প্রবেশপথ। মসজিদের কেন্দ্রীয় মিহরাবটি পশ্চিম দিকের দেয়ালের থেকে আলাদা। পশ্চিম দেয়ালের দক্ষিণ-পূর্ব দিকে এবং মাঝামাঝি প্রবেশপথ বরাবর দুটো মিহরাব রয়েছে যা মেঝের সমান্তরাল। উত্তর-পশ্চিম কোণের বে-তে মিহরাবটি একটি উঁচু বেদীর উপর বসানো। মোট মিহরাব আছে ৩টি, যার সবগুলো কালো পাথরের তৈরি। মসজিদটির সম্মুখে ২৫.৮৩ একের আয়তনের একটি বিশাল জলাশয় রয়েছে। মিহরাবে আঙ্গুরগুচ্ছ ও লতাপাতার নকশা খোদিত রয়েছে।

মসজিদের ভিতরে উত্তর-পশ্চিম কোনের স্তম্ভের উপর একটি উঁচু আসন আছে। ধারণা করা হয়, এই আসনে বসেই তৎকালীন কাজী/বিচারকরা এলাকার বিভিন্ন সমস্যার বিচার কার্য পরিচালনা করতেন।

কীভাবে যাওয়া যায়
নওগাঁ হতে রাজশাহী মহাসড়কের আত্রাই নদীর উপর অবস্থিত মান্দা ব্রিজ থেকে পশ্চিম দিকে ২ কিলোমিটার দূরের কুসুম্বা মোড়ের ৪০০ মিটার পশ্চিমে  ঐতিহাসিক কুসুম্বা শাহী মসজিদ ও কুসুম্বা দিঘি অবস্থিত।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 রাজশাহী বিভাগের প্রত্নতাত্ত্বিক স্থাপনার তালিকা
 রাজশাহী বিভাগের মসজিদের তালিকা

তথ্যসূত্র

বহিঃসংযোগ 

বাংলাদেশের স্থাপত্য
নওগাঁ জেলার প্রত্নতাত্ত্বিক স্থাপনা
নওগাঁ জেলার দর্শনীয় স্থান
নওগাঁ জেলার মসজিদ
রাজশাহী বিভাগের ভবন ও স্থাপনা
ইন্দো-ইসলামি স্থাপত্য
নওগাঁ জেলা
পিপ্‌ল্‌স আর্কাইভ

পিপ্‌ল্‌স আর্কাইভ (ইংরেজি ভাষায়: Peoples archive) একটি ওয়েবসাইট যাতে গুরুত্বপূর্ণ ব্যক্তিদের ভিডিও আছে। এই ভিডিওগুলো মূলত জীবনীভিত্তিক, অর্থাৎ বিখ্যাত ব্যক্তিরাই নিজেরাই নিজেদের জীবন নিয়ে বলছেন এমন ভিডিওতে সমৃদ্ধ এই ওয়েবসাইটটি। প্রথমে "সাইন্স আর্কাইভ" নামে এর যাত্রা শুরু হয়েছিল। মূলত বিজ্ঞানীদের ভিডিও স্থান পায় এতে।

যাদের ভিডিও আছে 
 জন আর্কিবাল্ড হুইলার
 হান্স বেটে

বহিঃসংযোগ 
 পিপ্‌ল্‌স আর্কাইভ - মূল ওয়েবসাইট

শিক্ষামূলক ওয়েবসাইট
গের্ড বিনিগ

গের্ড বিনিগ (জন্ম: ২০শে জুলাই, ১৯৪৭) নোবেল বিজয়ী জার্মান পদার্থবিজ্ঞানী। তিনি ১৯৮৬ সালে পদার্থবিজ্ঞানে নোবেল পুরস্কার লাভ করেন।

জীবন ও কর্ম 
বিনিগ জার্মানির ফ্রাংকফুর্টে জন্মগ্রহণ করেন। ফ্রাংকফুর্টের ধ্বংসস্তুপই ছিল তার ছোট্টবেলার খেলার মাঠ। তার পরিবার কখনও ফ্রাংকফুর্টে কখনও আবার অলফেনবাখে থেকেছে। এই দুই শহরের স্কুলেই পড়াশোনা করেছেন তিনি। ১০ বছর বয়সেই পদার্থবিজ্ঞানী হওয়ার সিদ্ধান্ত নিয়েছিলেন যদিও এই সিদ্ধান্ত নিয়ে তখনও সংশয় ছিল। এ কারণে লাইনচ্যুত হয়ে একটি ব্যান্ড দলে যোগ দিয়ে সঙ্গিতে মশগুল হয়ে পড়েন। ১৫ বছর বয়সে তিনি বেহালা বাজানো শুরু করেন। স্কুলের অর্কেস্ট্রাতে বেহালা বাজাতেন।

১৯৬৯ সালে মনোবিজ্ঞানী Lore Wagler কে বিয়ে করেন। তাদের ধরে এক মেয়ের জন্ম হয় যখন তারা সুইজারল্যান্ডে ছিলেন। আর ক্যালিফোর্নিয়ায় থাকার সময় একটি ছেলেও হয়। বিনিগের শখের মধ্যে ছিল বই পড়া, সাঁতার কাটা এবং গল্‌ফ খেলা।

১৯৭৮ সালে তিনি আইবিএম এর একটি আমন্ত্রণে সাড়া দিয়ে তাদের জুরিখ গবেষণা গ্রুপে কাজ করা শুরু করেন। সেখানেই হাইনরিখ রোরারের সাথে তার পরিচয় হয়। রোরার এবং বিনিগ একসাথে মিলে স্ক্যানিং টানেলিং অণুবীক্ষণ যন্ত্র (এসটিএম) তৈরি করেন যার জন্য ১৯৮৬ সালে তারা যৌথভাবে পদার্থবিজ্ঞানে নোবেল পুরস্কার লাভ করেছিলেন।

আইবিএম-এ তাদের দলে আরও ছিলেন Christoph Gerber এবং Edmund Weibel। এই গবেষণা গ্রুপ চূড়ান্ত নোবেল পুরস্কার ছাড়াও বেশ কয়েকটি পুরস্কার লাভ করেছিল: জার্মান ফিজিক্স প্রাইজ, Otto Klung Prize, হিউলেট প্যাকার্ড প্রাইজ এবং কিং ফাইসাল প্রাইজ

১৯৯৪ সালে অধ্যাপক গের্ড বিনিগ ডেফিনিয়েন্স প্রতিষ্ঠা করেন যা ২০০ সালে একটি বাণিজ্যিক এন্টারপ্রাইজে পরিণত হয়। বর্তমানে পৃথিবীর অনেক অনেক কোম্পানি এবং প্রতিষ্ঠান তাদের ছবির মান বৃদ্ধির জন্য ডেফিনিয়েন্সের প্রযুক্তি ব্যবহার করে। বর্তমানে এই এন্টারপ্রাইজ জীবন বিজ্ঞান এবং ভূ বিজ্ঞান বিষয়ে উৎসাহী হয়ে উঠেছে। ডেফিনিয়েন্স ঔষধ আবিষ্কার, উন্নয়ন এবং রোগ নিরূপণ প্রক্রিয়ার জন্য বেশ কিছু প্রযুক্তি বাজারজাত করেছে। ভূ বিজ্ঞানের ক্ষেত্রে, ডেফিনিয়েন্সের প্রযুক্তি ব্যবহার করে কৃত্রিম উপগ্রহ থেকে আরও দ্রুত ছবি সংগ্রহ করা যায় এবং সেই ছবিগুলোকে দ্রুত প্রক্রিয়াজাত করা যায়।

বহিঃসংযোগ 
 গের্ড বিনিগের আত্মজীবনী

১৯৪৭-এ জন্ম
পরীক্ষণমূলক পদার্থবিজ্ঞানী
জার্মান নোবেল বিজয়ী
জার্মান পদার্থবিজ্ঞানী
ফ্রাংকফুর্টের ব্যক্তিত্ব
নোবেল বিজয়ী পদার্থবিজ্ঞানী
অণুবীক্ষণ যন্ত্র বিশারদ
জীবিত ব্যক্তি